ଭୁବନେଶ୍ୱର,ସେପ୍ଟେମ୍ବର ୯(ଲୋକାଲ ୱାୟାର)ବରିଷ୍ଠ ସାମ୍ବାଦିକ ଦିଲୀପ ଶତପଥୀଙ୍କ ଦେହାନ୍ତରେ ରାଜ୍ୟରେ ସାମ୍ବାଦିକତା ବିଶେଷକରି ଅର୍ଥନୈତିକ ସାମ୍ବାଦିକତା କ୍ଷେତ୍ରରେ ଏକ ଶୂନ୍ୟସ୍ଥାନ ସୃଷ୍ଟି ହୋଇଛି । ତାଙ୍କର ବୃତ୍ତିଗତ ନିଷ୍ଠାକୁ ସମସ୍ତେ ସମ୍ମାନ ଜଣାଉଛନ୍ତି ।
ଆଜି ସକାଳଠାରୁ ସୋସିଆଲ ମିଡିଆରେ କେବଳ ଶୋକ, ଶୋକ ଓ ଶୋକ । ସାମ୍ବାଦିକତା ସହ ଜଡିତ ବ୍ୟକ୍ତିବିଶେଷ, ତାଙ୍କୁ ଭଲ ପାଉଥିବା ଲୋକ ଓ ଯୁବପିଢି ତାଙ୍କୁ ଝୁରୁଛନ୍ତି ।
ତାଙ୍କ ବିଷୟରେ ବରିଷ୍ଠ ସାମ୍ବାଦିକ କେ ରବି କୁହନ୍ତି ଦିଲୀପ ଶତପଥୀଙ୍କ ଦେହାନ୍ତକୁ ବିଶ୍ବାସ କରିହେଉନାହିଁ । ଅଶୀ ଦଶକରେ ସମ୍ବାଦ ଗ୍ରୁପରୁ ସେ ନିଜର କାମ ଆରମ୍ଭ କରିଥିଲେ । କିଛି ବର୍ଷପରେ ସେ ବିଜନେସ ଷ୍ଟାଣ୍ଡାର୍ଡରେ ଓଡିଶା ପ୍ରତିନିଧି ଭାବେ ଯୋଗଦେଇଥିଲେ ।
ମୃତ୍ୟୁ ବେଳକୁ ସେ ରେସିଡେଣ୍ଟ ଏଡିଟରଭାବେ କାମ କରୁଥିଲେ । ସେ ଜଣେ ସଚ୍ଚା ସାମ୍ବାଦିକ ଭାବେ କାମକରୁଥିଲେ । ଅନ୍ୟ କୌଣସି କଥା ବା କାମରେ ସେ ମୁଣ୍ଡ ଖେଳାଉନଥିଲେ ।
ଅର୍ଥନୈତିକ ସାମ୍ବାଦିକତାରେ ସେ ସବୁଠୁ ଆଗରେ ଥିଲେ ମଧ୍ୟ ସବୁ ବିଷୟରେ ଓ ବିଭିନ୍ନ ଭାଷାରେ ତାଙ୍କର ଦଖଲ ଥିଲା । ସେ ଶାନ୍ତ ଓ ନମ୍ର ଥିଲେ । ତାଙ୍କର ଜ୍ଞାନ ଓ ପାଣ୍ଡିତ୍ୟକୁ ନେଇ ସେ ସବୁଠି ସମ୍ମାନ ପାଉଥିଲେ ।
ସେ ଥିଲେ ଭିନ୍ନ ଧରଣର । ସେ କେବେ ନିଜର ବଡିମା ବଖାଣନ୍ତି ନାହିଁ କିନ୍ତୁ ଅଧିକ ଗୁରୁତ୍ୱ ପାଆନ୍ତି । ସେ ମୋତେ ବଡ ଭାଇ ଭାବେ ମାନନ୍ତି । ଗତ ଜୁଲାଇ ମାସରେ ତାଙ୍କ ସହ ଗୋଟିଏ କାର୍ଯ୍ୟକ୍ରମରେ ଦେଖାହୋଇଥିଲା ।
ଦେହର ଯତ୍ନ କାହିଁକି ନେଉନାହୁଁ ବୋଲି ପଚାରିଥିଲି ଓ ତାଗିଦ ବି କରିଥିଲି । ସେ ହସି ହସି କହିଥିଲେ, ଭାଇ ପାଞ୍ଚ ମିନିଟରେ ବାହାରି ଚାଲିଯାଉଛି । ଦେହ ଖରାପ ଥିବାରୁ ଟିଭି କାର୍ଯ୍ୟକ୍ରମକୁ ନଯିବାକୁ ମଧ୍ୟ ମୁଁ କହିଥିଲି । ତା ପରେ ସେ ଟିଭି କାର୍ଯ୍ୟକ୍ରମକୁ ଯିବା କମାଇଦେଲେ । ସେ ମୋତେ ବଡଭାଇ ଭଳି ମାନୁଥିଲେ ।
ବରିଷ୍ଠ ସାମ୍ବାଦିକ ଦିଲୀପ ବିଷୋୟୀ କୁହନ୍ତି ୨୬ ବର୍ଷ ତଳେ ଆମେ ଦୁଇଜଣ ଓଡିଶାରେ ଅର୍ଥନୈତିକ ସାମ୍ବାଦିକତା ଆରମ୍ଭ କରିଥିଲୁ । ଆମ ଭିତରେ ବୃତ୍ତିଗତ ପ୍ରତିଦ୍ୱନ୍ଦ୍ୱିତା ଥିଲା , ତା ସତ୍ତ୍ୱେ ବି ବ୍ୟକ୍ତିଗତ ସଂପର୍କ ବହୁତ ଭଲ ଥିଲା । କିଏ କେଉଁଠି ନବୁଝି ପାରିଲେ ଆମେ ଆଲୋଚନା କରି ବୁଝୁଥିଲୁ ।
ସେ କେବେ କାହା ବିରୋଧରେ କେବେ କିଛି କୁହନ୍ତି ନାହିଁ । ତାହା ତାଙ୍କର ସବୁଠୁ ଭଲ ଗୁଣ ଥିଲା । ସେ ସମସ୍ତଙ୍କ ବନ୍ଧୁଥିଲେ ।
ଜଣେ ଅର୍ଥନୈତିକ ସାମ୍ବାଦିକ ହିସାବରେ ଓଡିଶାର ଅର୍ଥନୀତିକୁ ତାଙ୍କର ବିଶେଷ ଅବଦାନ ରହିଛି । ପ୍ରଥମ ରାଜ୍ୟ ଭାବେ ଓଡିଶାରେ ବିଦ୍ୟୁତ ସଂସ୍କାର ହେବା ପଛରେ ତାଙ୍କର ଶାଣିତ ଲେଖନୀ ହିଁ କାମ କରିଥିଲା । ଓଡିଶାରେ ପୁଞ୍ଜିନିବେଶ ଓ ବାହାରର ପୁ଼୍ଞ୍ଜିପତିଙ୍କୁ ଆକର୍ଷଣ କରିବାରେ ତାଙ୍କର ପ୍ରମୁଖ ଭୂମିକା ଥିଲା ।
ଅର୍ଥନୀତିକୁ ସଜାଡିବା ପାଇଁ ସେ ଠିକଣା ପରାମର୍ଶ ମଧ୍ୟ ଦେଉଥିଲେ । ଏସବୁ ବାଦ ବିଭିନ୍ନ କଲେଜରେ ସାମ୍ବାଦିକତା ପାଠ ପଢାଇବା ସହ ସେ ନୂଆ ପିଢିର ଛାତ୍ରଛାତ୍ରୀମାନଙ୍କୁ ଶିଖାଉଥିଲେ । ନୂଆ ପିଢି ସହ ତାଙ୍କର ଉତ୍ତମ ସଂପର୍କ ଥିଲା ।
*ଲେଖକ ଜଣେ ବରିଷ୍ଠ ସାମ୍ବାଦିକ। ପ୍ରକାଶିତ ମତ ତାଙ୍କ ନିଜସ୍ୱ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
